Danielle Panabaker

Actores o'r Unol Daleithiau yw Danielle Nicole Panabaker (ganwyd 19 Medi 1987). Dechreuodd actio yn ei harddegau a daeth i amlygrwydd am ei rolau yn y ffilmiau Disney Stuck in the Suburbs (2004), Sky High (2005) a Read It and Weep (2006), ac yn y gyfres fer HBO Empire Falls (2005). Ennillodd dair Gwobr Artist Ifanc: am serennu fel gwadd mewn pennod o'r gyfres deledu ddrama gyfreithiol The Guardian (2004), am ei phrif rôl yn y ffilm deledu Searching for David's Heart (2005) ac am ei pherfformiad ensemble yn y ffilm gomedi deuluol Yours, Mine & Ours (2005).

Daeth Panabaker i sylw ehangach fel aelod o'r cast yn y gyfres ddrama gyfreithiol CBS Shark (2006-2008) ac mae hefyd yn cael ei nodi fel brenhines sgrechian, ar ôl serennu yn y ffilm gyffro seicolegol Mr.Brooks (2007) a'r ffilmiau arswyd Friday the 13th (2009), The Crazies (2010), The Ward (2010) gan John Carpenter a Piranha 3DD (2012).

Ar ôl serennu mewn rolau cylchol ar Necessary Roughness (2011-2013) a Justified (2014), serennodd Panabaker fel Caitlin Snow ar gyfres deledu The CW Arrow ym mis Ebrill 2014. Yna cafodd yr actores ei chynnwys fel Snow yng nghast prif y gyfres sgil-gynhyrchu The Flash, a ddangoswyd am y tro cyntaf ym mis Hydref y flwyddyn honno. Gan ddechrau gydag ail dymor y gyfres, dechreuodd Panabaker chwarae alter ego'r cymeriad
Killer Frost mewn gwahanol rolau, ar y cyd â'i rôl fel Snow, gan arwain at ymddangosiadau gwadd dilynol ar Arrow, Supergirl a Legends of Tomorrow. Am ei rôl ar The Flash fel Frost, mae Panabaker wedi cael ei henwebu am bum Gwobr Teen Choice ac wedi ennill Gwobr Saturn 2019 am yr Actores Gefnogol Orau ar y Teledu.

Bywyd cynnar
Ganwyd Panabaker yn Augusta, Georgia, i Donna (née Mayock) a Harold Panabaker. Roedd ei chwaer iau, Kay Panabaker, hefyd yn actores ac mae hi'n gweithio fel sŵolegydd ar hyn o bryd. Gan fod swydd gwerthu ei thad wedi mynd â nhw ar draws y wlad, treuliodd y teulu amser yn Ne Carolina, Pennsylvania, ac, am gyfnod byr o gwmpas blwyddyn meithrin Panabaker, yn Orange, Texas. Cymerodd ddosbarth theatr mewn gwersyll haf, darganfu ei chariad at actio, a dechreuodd actio mewn theatrau cymunedol yn 12 oed, gan wneud clyweliadau yn ddiweddarach ar gyfer hysbysebion.

Ar ôl symud i Naperville, Illinois, yn 2000, aeth Panabaker i Ysgol Ganol Crone ac yna Ysgol Uwchradd Neuqua Valley, gan gymryd rhan yn y tîm llefaru. Graddiodd o'r ysgol uwchradd pan oedd hi'n 14 oed. Cymerodd Panabaker ddosbarthiadau bale a pointe hefyd hyd nes ei bod hi'n bymtheg oed. Yn 2003, gan deimlo mai dyma'r unig ffordd i gael rolau actio yn rheolaidd, symudodd Panabaker, ei chwaer, a'u mam i Los Angeles, Califfornia, er mwyn iddi allu dilyn gyrfa actio. Mynychodd Goleg Cymunedol Glendale, gan astudio actio. Yn 2005, ennillodd ei gradd gysylltiol ac ymddangosodd ar Restr y Deon cenedlaethol. Yn 2006, dechreuodd ei blwyddyn olaf ym Mhrifysgol Califfornia, Los Angeles, lle graddiodd gyda Baglor yn y Celfyddydau ym mis Mehefin 2007, gan ymddangos eto ar Restr y Deon.

Gyrfa

Dilynodd Panabaker ei hymddangosiadau cychwynnol mewn hysbysebion gyda rolau ar y teledu, gan gynnwys rhan yn The Guardian (yr ennillodd Wobr Artist Ifanc amdani), yn ogystal â chyfresi teledu eraill gan gynnwys Malcolm in the Middle, Law & Order: Special Victims Unit, Medium, a Summerland, a'r Disney Channel Original Movie Stuck in the Suburbs. Ymddangosodd hefyd yng nghynyrchiadau Lifetime Television Sex and the Single Mom a Mom at Sixteen yn ogystal â'r gyfres fer Empire Falls a gafodd adolygiadau da. Mae hi'n ysteried Empire Falls fel ei chyfle mawr, gan iddo roi'r hyder iddi ddilyn ei gyrfa. Yn ogystal, ymddangosodd Panabaker mewn cynyrchiadau llwyfan gyda rolau mewn theatr gerdd, gan gynnwys West Side Story, Pippin, Once upon a Time, a Beauty Lou and the Country Beast. Yn 2004, serennodd yn y ffilm ABC "Searching for David's Heart". Yn 2005, cyd-serennodd Panabaker mewn dwy ffilm theatrig a ryddhawyd yn eang, Sky High a Yours, Mine & Ours. Ei rôl nesaf oedd yn y ffilm Home of the Giants (2008). Roedd ganddi rôl gefnogol hefyd yn y ffilm Mr. Brooks. Yn y ffilm wreiddiol ar Disney Channel, Read It and Weep, mae hi'n chwarae than Is, fersiwn amgen o Jamie, a chwaraewyd gan ei chwaer go iawn, Kay Panabaker.

O 2006 i 2008, serennodd Panabaker yn y ddrama deledu CBS Shark, gan chwarae Julie Stark, merch y prif gymeriad. Yn 2009, chwaraeodd Panabaker Jenna, prif gymeriad yn yr ail-wneud o Friday the 13th. Nesaf, serennodd Panabaker yn y ffilmiau The Crazies a The Ward.

Yn 2011, serennodd Panabaker fel Katie Lapp, y prif gymeriad yn y ffilm The Shunning ar Hallmark Channel, yn seiliedig ar y nofel gan Beverly Lewis. Roedd hi'n i ail-berfformio ei rôl yn y dilyniant yn 2013, The Confession, ond gorfodwyd hi i roi'r gorau iddi oherwydd  gwrthdaro amserlennu, ac ail-gastiwyd y rôl. Yn 2013, serennodd mewn ffilm arall ar Hallmark Channel, Nearlyweds. Ar Fai 5, 2013, ymunodd Panabaker ag actorion gan gynnwys Philip Baker Hall, Bill Pullman, a Maggie Stiff i berfformio yn WordTheatre Cedering Fox, lle darllenasant ffuglen fer gyfoes yn uchel. Yn 2014, serennodd Panabaker yn y ffilm ffuglen wyddonol arobryn Bradley D. King, Time Lapse, ac ennillodd y wobr am yr Actor/Actores Orau yng Ngŵyl Ffilm Annibynnol Llundain 2014.

Ym mis Ebrill 2014, serennodd Panabaker fel Caitlin Snow mewn pennod ail dymor o gyfres CW Arrow; cafodd ei chynnwys yn ddiweddarach, yn chwarae Snow, ym mhrif gast y gyfres sgil-gynhyrchu The Flash''. Gwnaeth Panabaker ei hymddangosiad cyntaf fel cyfarwyddwr gyda'r ddeunawfed bennod o bumed tymor y gyfres, o'r enw "Godspeed".

Cyfeiriadau

Categori:Academyddion Prifysgol Califfornia, Los Angeles
Categori:Actorion teledu benywaidd o'r Unol Daleithiau
Categori:Actorion ffilm benywaidd o'r Unol Daleithiau
Categori:Actorion benywaidd yr 21ain ganrif o'r Unol Daleithiau
Categori:Genedigaethau 1987